1997D0569 — ET — 01.01.2007 — 013.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

Muudetud:

▼B

KOMISJONI OTSUS,

16. juuli 1997,

millega koostatakse ajutised loetelud kolmandate riikide ettevõtete kohta, millest liikmesriigid lubavad importida lihatooteid

(EMPs kohaldatav tekst)

(97/569/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete esialgsete loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, ( 1 ) viimati muudetud otsusega 97/34/EÜ, ( 2 ) eriti selle artikli 2 lõiget 1 ja artiklit 7,

ning arvestades, et:

nõukogu otsusega 79/542/EMÜ, ( 3 ) viimati muudetud komisjoni otsusega 97/160/EÜ, ( 4 ) koostatakse loetelu kolmandate riikide kohta, millest liikmesriigid lubavad importida lihatooteid;

nõukogu direktiivis 92/118/EMÜ, ( 5 ) viimati muudetud direktiiviga 96/90/EÜ, ( 6 ) koostatakse loetelu kolmandate riikide kohta, millest liikmesriigid lubavad importida kodulinnulihast ja looduslike ulukite lihast saadud lihatooteid;

komisjoni otsusega 94/278/EÜ, ( 7 ) viimati muudetud otsusega 96/344/EÜ, ( 8 ) koostatakse loetelu kolmandate riikide kohta, millest liikmesriigid lubavad importida küülikulihast ja tehistingimustes peetavate ulukite lihast saadud lihatooteid;

mitme kõnealusesse loetellu kantud riigi puhul on lihatoodete importimisel kohaldatavad loomatervishoiunõuded ja veterinaarsertifikaadid sätestatud komisjoni otsustes 97/221/EÜ ( 9 ) ja 97/41/EÜ ( 10 );

ühendus on saanud teatavatelt kolmandatelt riikidelt ettevõtete loetelud koos tagatistega selle kohta, et need vastavad täielikult asjakohastele ühenduse tervishoiunõuetele, ning selle kohta, et kui teatav ettevõte neid nõudeid ei täida, võidakse peatada selle ettevõtte eksport Euroopa Ühendusse;

komisjonil ei ole olnud võimalik teha kindlaks kõikide asjaomaste kolmandate riikide ettevõtete vastavust ühenduse nõuetele ning pädevate asutuste poolt esitatud tagatiste kehtivust;

selleks, et kõnealustest riikidest pärit lihatoodetega kauplemine ei katkeks, on vaja näha ette täiendav ajavahemik, mille jooksul liikmesriigid saaksid jätkata lihatoodete importimist heakskiidetud ettevõtetest, tingimusel et kõnealuste lihatoodetega kaubeldakse üksnes siseturul; komisjon kogub nimetatud täiendaval ajavahemikul kõnealustelt riikidelt tagatised, mis on vajalikud, et lisada need riigid loetellu nõukogu otsuses 95/408/EÜ sätestatud korras;

Tšehhi Vabariigi puhul on ettevõtete loetelu koostatud komisjoni otsusega 97/299/EÜ ( 11 );

kõnealuse ajavahemiku lõppedes ei ole kolmandatel riikidel, mis ei ole oma ettevõtete loetelusid ühenduse eeskirjade kohaselt edastanud, enam lubatud eksportida ühendusse lihatooteid;

seepärast peavad liikmesriigid olema kindlad, et ettevõtted, millest nad lihatooteid impordivad, vastavad ühenduse nõuetega vähemalt sama rangetele tootmise ja turuleviimise nõuetele;

seega on võimalik koostada ajutised loetelud teatavate lihatooteid valmistavate riikide ettevõtete kohta;

Mauritius on edastanud vastavalt otsuse 95/408/EÜ artiklile 2 andmed ühe ettevõtte kohta, millel on lubatud ühendusse eksportida;

kohapeal tehtud ühenduse kontroll on näidanud, et kõnealuse ettevõtte hügieenistandardid on piisavad, ning seetõttu võib ettevõtte kanda nende ettevõtete esimesse loetellu, millest võib lubada lihatooteid importida; seepärast tuleks komisjoni otsust 97/365/EÜ vastavalt muuta ( 12 );

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE: